
ΔΕΛΤΙΟ ΤΥΠΟΥ

Το έργο «LIFE Natura2000Value Crete» διοργανώνει ημερίδα στον Δήμο Μαλεβιζίου στις 17 Φεβρουαρίου 2017
Στα πλαίσια των δράσεων επικοινωνίας του έργου ‘’LIFE Natura2000Value Crete’’ το Πανεπιστήμιο Κρήτης - Μουσείο Φυσικής Ιστορίας Κρήτης (ΜΦΙΚ) οργανώνει ημερίδα με θέμα «Περιοχές NATURA 2000: Ευκαιρία ή εμπόδιο για την ανάπτυξη;». Η ημερίδα θα πραγματοποιηθεί την Παρασκευή, 17 Φεβρουαρίου 2017, στη Δημοτική Βιβλιοθήκη Μαλεβιζίου (Ελευθερίου Βενιζέλου 194, Γάζι) στις 10.00. 
Η εκδήλωση περιλαμβάνει ομιλίες από τους επιστήμονες του Μουσείου Φυσικής Ιστορίας Κρήτης και του Ινστιτούτου Σπηλαιολογικών Ερευνών Ελλάδας. Η θεματολογία που θα καλυφθεί αφορά στις προστατευόμενες περιοχές του Δικτύου NATURA 2000 σε εθνικό επίπεδο αλλά και στην Κρήτη, τα κοινωνικο - οικονομικά οφέλη που μας προσφέρει απλόχερα η φύση και η άγρια ζωή, ενώ θα παρουσιαστεί και το παράδειγμα φυσικών οικοσυστημάτων της ευρύτερης περιοχής του Δήμου, τα οποία χρήζουν άμεσης διαχείρισης και προστασίας. Η Περιβαλλοντική Ομάδα του Γενικού Λυκείου Γαζίου θα παρουσιάσει τον υγρότοπο της περιοχής τους, την οικολογική του αξία και τα αγαθά που προσφέρει στην τοπική κοινωνία. 
Το πρόγραμμα της ημερίδας είναι το ακόλουθο:

· 10.00 - 10.15: Προσέλευση - εγγραφές συμμετεχόντων.

· 10.15 - 10.45: Χαιρετισμοί 
· 10.45 - 11.00: Ελισάβετ Γεωργοπούλου, Δρ. Βιολόγος (Πανεπιστήμιο Κρήτης - Μουσείο Φυσικής Ιστορίας Κρήτης): «Δίκτυο Προστατευόμενων Περιοχών NATURA 2000 στην Ευρωπαϊκή Ένωση, την Ελλάδα και την Κρήτη»

· 11.00 - 11.15: Τάνια Πλουμή, Περιβαλλοντολόγος MSc (Πανεπιστήμιο Κρήτης - Μουσείο Φυσικής Ιστορίας Κρήτης): «Κοινωνικο-οικονομικά οφέλη από το Φυσικό Περιβάλλον»

· 11.15 - 11.45: Σταύρος Ξηρουχάκης, Δρ. Βιολόγος - Ορνιθολόγος (Πανεπιστήμιο Κρήτης - Μουσείο Φυσικής Ιστορίας Κρήτης): «Οικοσυστημικές Υπηρεσίες της Άγριας Ζωής»

· 11.45 - 12.00: Διάλειμμα
· 12.00 - 12.30: Νικόλαος Κοτσυφός, Σύμβουλος Επενδύσεων: «Επιχορηγούμενα Προγράμματα και Δυνατότητες Χρηματοδότησης»  
· 12.30 - 13.00: Παρουσίαση από την Περιβαλλοντική Ομάδα του Ενιαίου Λυκείου Γαζίου: «Ένας ανεκμετάλλευτος θησαυρός, ο Αλμυρός μας περιμένει»

· 13.00 - 13.30: Καλούστ Παραγκαμιάν, Βιολόγος, διευθυντής Ινστιτούτου Σπηλαιολογικών Ερευνών Ελλάδας: «Στρούμπουλας - Κέρη - υγρότοπος Αλμυρού: οικολογική κατάσταση, αξία και διαχειριστικές προκλήσεις στη σημαντικότερη προστατευόμενη περιοχή του Δήμου Μαλεβιζίου»
· 13.30 - 14.00: Ερωτήσεις - Ανοικτή συζήτηση

Επιπλέον, έκθεση φωτογραφίας από περιοχές του Δικτύου NATURA 2000 της Κρήτης είναι τοποθετημένη στην αίθουσα συνεδριάσεων του Δημοτικού Συμβουλίου και σε κοινόχρηστους χώρους του Δημαρχείου Μαλεβιζίου στο Γάζι έως και τις 28 Φεβρουαρίου 2017.

Η παρούσα έκθεση περιλαμβάνει φωτογραφίες από το Δίκτυο NATURA 2000 στην Κρήτη, δίνοντας έμφαση στα οφέλη που έχει ο άνθρωπος από τις εν λόγω προστατευόμενες περιοχές. Διακρίνεται σε 3 θεματικές ενότητες: ορεινά, παράκτια και αγροτικά οικοσυστήματα. Μέσα από αυτές αναδεικνύονται δραστηριότητες που πραγματοποιούνται στη φύση, καθώς και προτάσεις ορθών πρακτικών εκμετάλλευσης της όπως: οικοτουρισμός, αγροτική ανάπτυξη με σκοπό τη διατήρηση της βιοποικιλότητας και των φυσικών πόρων, όπως επίσης και δημιουργία νέων θέσεων εργασίας. Στόχοι της είναι η ευαισθητοποίηση και η ενημέρωση του κοινού για το σημαντικό ρόλο που κατέχουν οι συγκεκριμένες περιοχές σε σχέση με το επίπεδο ζωής και την οικονομία, όχι μόνο των πολιτών που κατοικούν και δραστηριοποιούνται εντός ή πλησίον των περιοχών αυτών, αλλά και του νησιού στο σύνολό του.
Οι παραπάνω δράσεις υλοποιούνται από το ΜΦΙΚ στο πλαίσιο του προγράμματος «LIFE Natura2000 Value Crete» («Οι οικολογικές υπηρεσίες, τα κοινωνικά οφέλη και η οικονομική αξία των υπηρεσιών των οικοσυστημάτων στις περιοχές Natura 2000 στην Κρήτη» - LIFE13 INF/GR/000188). Στο έργο, το οποίο συγχρηματοδοτείται από την Ευρωπαϊκή Επιτροπή σε ποσοστό 50% και από το Υπουργείο Περιβάλλοντος και Ενέργειας (ΥΠΕΝ), συνεργάζονται επίσης η Αποκεντρωμένη Διοίκηση Κρήτης - Διεύθυνση Συντονισμού & Επιθεώρησης Δασών και η Ελληνική Ορνιθολογική Εταιρεία (ΕΟΕ).
Για περισσότερες πληροφορίες:

Μουσείο Φυσικής Ιστορίας Κρήτης, Πλουμή Τάνια: 2810-393293, e-mail: taniaploumi@nhmc.uoc.gr
Μουσείο Φυσικής Ιστορίας Κρήτης, Κυριακοπούλου Νίκη, e-mail: niki@nhmc.uoc.gr
[image: image1.jpg]MANEMIZTHMIO KPHTHE - MOYZEIO PYEIKHE IXTOPIAZ KPHTHE

UNIVERSITY OF CRETE - NATURAL HISTORY MUSEUM OF CRETE




[image: image2.jpg][image: image3.png]


[image: image4.jpg]Mouoeio
PUOCIKNC
Iatoplac
Kpntng



[image: image5.jpg]


[image: image6.jpg]EAAHNIKH AHMOKPATIA

ATOKENTPOMENH AIOIKHEH KPHTHE

TENIKH AIEYGYNEH AAZQON KAI ArPOTIKON YNOGEZEON
Dieifuvon Ivrouapod ko EnBeciprnon Saooy







[image: image7.jpg]YTIOYPI'EIO
TTEPIBAAAONTOZ
& ENEPTEIAX




«Οι οικολογικές υπηρεσίες, τα κοινωνικά οφέλη και η οικονομική αξία των υπηρεσιών των οικοσυστημάτων στις περιοχές Natura 2000 στην Κρήτη»
«The ecological services, social benefits and economic value of the ecosystem services in Natura 2000 sites in Crete»
LIFE13 INF/GR/000188 (Acronym: LIFE Natura2000ValueCrete)

